Hywel Davies (joci)

Mae Hywel Davies (ganwyd 1957) yn joci Helfa Genedlaethol proffesiynol o Gymru, sydd wedi ymddeol. Marchogodd am 16 mlynedd gyda 761 buddugoliaeth yng ngwledydd Prydain. Daeth ei yrfa marchogaeth i ben ym 1994.

 Bywyd cynnar 
Mae Davies yn Gymro Cymraeg ac nid oedd yn siarad Saesneg nes ei fod yn 7 oed.  Mynychodd Ysgol Gyfun Aberteifi o 1969 hyd 1975.

 Gyrfa rasio 
Davies oedd y joci wrth gefn i Tim Forster am 8 mlynedd yn ei stablau yn Letcombe Bassett ger Lambourn yn Berkshire. Daeth yn joci llawrydd a marchogodd i nifer o hyfforddwyr eraill fel Josh Gifford a Nicky Henderson. Enillodd Grand National 1985 ar Last Suspect yn chwaraewr o'r tu allan 50-1. Ymddeolodd o farchogaeth yn 37 oed yn 1994. Ers ymddeol, Davies yw cynrychiolydd gwledydd Prydain ar gyfer Gain Horse Feeds.

 Gyrfa cyfryngol 
Mae Davies wedi bod yn sylwebydd rasio ceffylau gwadd ar raglenni At the Races, Channel 4 Racing, BBC Cymru (teledu a radio) a roedd yn gyd-gyflwynydd "Rasus" (S4C) o 1995 hyd heddiw.

 Bywyd personol 
Ganed Davies yn Aberteifi ym 1957.Roedd yn briod â Rachel Davies am 13 mlynedd. Mae ganddo fab, James Davies, sydd hefyd yn joci proffesiynol. Ei bartner presennol yw Vikki Dunn, sy’n gyd-sylfaenydd The Farm Group, cwmni teledu ôl-gynhyrchu.

 Cyfeiriadau 

Categori:Genedigaethau 1957
Categori:Jocis o Gymru
Categori:Pobl o Aberteifi